钦定古今图书集成/理学汇编/学行典/第028卷 > 理数钤〈干集下〉 > 《古昔世运例》
## 钦定古今图书集成/理学汇编/学行典/第028卷 > 理数钤〈干集下〉 > 《古昔世运例》

会运世年，此一会计三百六十世，凡卦爻当以三百
六十世。卦图从己卯己酉运甲子世冬至复初九爻
数起爻，自下而上，在古昔世运后为例。

假如以运世年月为年月日时，于运中寻世卦，四爻
为天卦，一爻管七年半。须是变得爻卦皆叶，方可用。
又于世中寻年卦，四爻为地卦，一爻管三月。亦须要
爻卦皆叶。然后将世卦居左，年卦居右。检元会运世
十六图，得何胎卦，在何元会，运世中是何节气，分属
上下体。以一运三百六十年卦图看体在之年，得是
何支，干是何甲己孟仲季定胎卦，爻亦须变爻，卦皆
叶而用之，再看原得胎卦所得数若干，以世数、年数
四因之。〈世数十二从子起年数三十起甲子甲年〉去三十乘胎卦数，为真
数，却以元会运世数。〈元数一会十二运三百六十世数四千三百二十〉及所
得胎卦爻数，总为本生卦爻数。先将胎卦数去万物
数一千八百六十六万二千四百数，却以消本生气
运法，计本生卦爻数去九百六十，视其馀的若干，为
享寿之数。

假令庚午会中得癸酉运，庚申世，丙子年庚寅月生
人，即于癸酉运寻庚申世卦，得《屯》卦五爻、上爻，《益》卦
初爻、二爻，每爻管七年半爻，自下而上，丙子年入世，
三十年当屯，上爻用事，乙亥年亦同此卦，初爻上体
为《离》卦，叶爻不叶，再变上爻为震，于是爻卦皆叶，得
八纯。震卦居左为天卦。再于庚申世中寻年卦观之，
假令丙子年作子丑，两个月得《剥》卦，初爻、二爻、三爻、
四爻，每一爻管三个月。今当正月，初爻用事，四变复
本，不必变，以《剥》居右为地卦。

〈地卦剥天卦震〉检《元会运世图》中，得会之元、之世之世。《乾卦》，
一万二千五百九十七亿一千二百万。

又检《年卦图》会之元内，干属清明初气，用上体二爻干在甲寅局内。〈甲己仲　甲己孟　甲己季　起四爻　起五爻　起上爻〉
历过三爻、四爻，当第五爻用事。下体不动，当变上体
为《坤》，卦爻叶卦不叶。再变第五爻为《坎》，爻卦皆叶成
水天《需》九五：“需于酒食，贞吉。”以真数考之。

庚申世入癸酉运，得九世，四因九为三十六。丙子年
入庚申世，得一十三年，四因之为五十二。共为八十
八。例去两个三十，馀二十八。以此二十八乘胎卦分
数一万二千五百九十七亿一千二百万，为三十五
万二千七百一十九亿三千六百万。再以万物数一
千八百六十六万二千四百除去，馀得三十五万二
千七百一十九亿一千七百三十三万七千六百一
千八百六十六万二千四百。〈此三行数疑有错讹〉
再寻当生运世年月卦爻数，以三十运为一会，今癸
酉运得数十。〈从甲子运起至癸酉终〉世数十二，庚申世一运十
二世，故曰“十二世。”起子庚申世第九得九个十二，计
一百单八。〈世从子至申〉年数三百六十，丙子入世，十三年，
得十三个三百六十，计四千六百八十。月数四千三
百二十，两个月，共八千六百四十，爻数得四百七十
九。〈年卦图中自元复颐起数至会临损横数至干一卦四爻节气之首直闰共八爻得四百七十九爻〉
共得一万三千九百一十七，为一岁卦爻数。

九百六十卦：

十卦共一千三万九千一百七十。

一百卦共一百三十九万一千七百。

《九百卦》共一千二百五十二万五千三百。

六十卦共八十三万五千二十。

九百六十卦，共得一千三百三十六万○三百二十，
以真数三十五万二千七百一十九亿三千六百万，
除万物数外，实馀一千八百六十六万二千四百，内
除九百六十卦数，馀有五百三十○二千○八十。用
百卦除之，得三百九十一爻。看爻辞并合几卦。〈合卦只以
中五数取上下合之如上是八下是一便是地天泰卦〉
乙亥年寅中起本生卦爻数，今得五万六千七百五
十七，为一岁之数。

九百六十卦：

十卦，五十六万七千五百七十。

《百卦》，五百六十七万五千七百。

九百卦：五千一百。单八万一千三百。

六十卦，三百四十万五千四百二十。

九百六十卦，共五千四百四十八万六千七百二十，
真数三十五万二千七百一十九亿三千六百万，以
万物数除了，实馀一千八百六十六万二千四百，又
以九百六十卦数除万物数外有一千七百一十六
万一千九百二十，用百卦数除之，得三百二爻。看爻
辞再合几卦。

乙亥年，寅中起十二个月数，于庚申世中寻年卦，乙
亥年得《比》，初爻、二爻、三爻、四爻，每爻管三月，今十二
月当第四爻用事，四变复本，不待变。以《比》卦居右为
地卦。

〈地卦比天卦震〉运之元之世之世《师》，为胎，卦数四百一十九
亿九千四十万。

却又检年卦图，运之元师卦，属小暑，在运之元内。运
之运未济，在《胎卦》图内。取六月节气。初气上体三爻，
在甲寅局内。〈甲己仲　甲己孟　甲己季　起四爻　起五爻　起上爻〉今甲己孟
起五爻。

☷☵《师》，当五爻用事，爻卦皆不叶。初变爻为坎爻，叶
卦不叶。再变卦为离卦，叶爻不叶。三变为《干》，成天水
《讼》，九五讼元吉。又以庚申世入癸酉运，得九世，四因
九为三十六。乙亥年入庚申世，得一十二年，四因之
得四十八，共得八十四。去两个三十，馀二十四。以此
二十四乘胎卦数，四百一十九亿九千四十万，为一
千○○七亿七千六百九十六万，以万物数除去之，
馀一千八百六十六万二千四百，再寻当生运世年
月卦爻数，以三十运为一，会癸酉运数得十。〈从甲子运起至
癸酉终〉世数十二，庚申世得九个十二，共一百单八。〈从子
至申世得九〉年数三百六十，乙亥年入世，十二年，得十二
个三百六十，为四千三百二十，月数四千三百二十，
十二个月，共五万一千八百四十，爻数八百六十二
爻。〈年爻图中自元运内至师即此爻数〉本生卦爻数共得五万七千一
百四十，为一岁之数。

九百六十卦：

十卦：五十七万一千四百。

百卦：五百七十一万四千。

《九百卦》，五千一百四十二万六千。

六十卦，三百四十二万八千四百。

九百六十卦，共五千四百八十五万四千四百，以万
物数除外，馀有一千七百五十二万九千六百，用百
卦数除之，得三百单六爻。看爻辞再合几卦。

运世年一月四柱，此一运之数，一运计三百六十年，
凡卦爻当以三百六十年。卦图从丑世元之元，冬至
复初九爻数起，自下而上，此系大运。〈在观万物之运后为例〉

善恶远近，只取本生四枉，日月起天地卦，求胎卦，取
真数推远近。若推世运，则以运为年，世为月，年为日，
月为时。就运中寻世卦为月，世中寻年卦为日。看运
中得何世为月卦，世中得何年为日卦。假如前命得
癸酉运中己未世卦，屯入世二十七年，一爻直七年
半。自下而上，二十七年，当第四爻用事。此只是起天
卦，得《屯》，第四爻不可变，只变作《离》，为噬嗑，以噬嗑居
左，为天卦。又就己未世中寻年卦为日，得《旅》卦五爻，
上爻，《小过》初爻二爻，每卦四爻。大而论之，直三十年。
小而论之，直一年或一日。每爻置三时。今得四月辛
巳，当《旅》，上爻用事。

爻卦皆不叶，则变爻为震，于是爻卦皆叶，成《蹇》居右，
为地卦。检《元会运世图》，中运之会，内运之世，剥
〈地卦蹇　天卦噬嗑〉胎卦剥：分数四百一十九亿九千四百万。
又检年卦图中剥，大暑六月中气。〈本生年庚申在己未局内系季局〉
用剥卦下体，合当三爻直事。凡胎卦上体是地卦，下
体，合用天卦，剥六三卦与爻皆不叶。先变爻为艮爻，
叶卦不叶；再变卦为兑卦，叶爻又不叶；三变爻为干
卦，爻皆叶方可用成《山天》《大畜》，其爻辞云：“良马逐，利
艰贞。日闲舆卫，利有攸往。”

又元胎卦剥横数是艮宫其气休。〈其数在元会运世图内取〉
又以本生己未世得八数：〈自子至未〉以四因八，得三十二。
庚申年入己未世，二十七年。以四因二十七，得一百
单八。以三十二与一百八合，得一百四十，例去三个
四十，馀二十。以此二十乘前《胎卦》数，得八千三百九
十八亿八百万，是为真数。

又“本生癸酉运，其数十。”〈从甲子运至癸酉十〉“己未世”八个十二。
〈从子至未八〉共得九十六。庚申年二十七个三百六十，得
九千七百二十。辛巳月四个四千三百二十，为一万
七千二百八十。《胎卦》爻数，得九百五十一。〈自元之元之元之元
复至运之会之运之世剥三爻〉共计二万八千零五十七，为一岁之
卦爻数。〈如此积起为一岁之数以消息〉

九百六十卦之数，自大运元之元之元之元复卦起，
至“运之会之”，运之之世，计一百五十八卦。每卦六爻，计
九百四十八爻。今《剥》卦有三爻，通共九百五十一爻。
此以胎卦“元之元”，至运之会。剥卦前《比》卦，得一百五
十八卦，又连《剥》三爻，得九百五十一爻。前卦同此，侧
九百六十卦。

十卦，二十八万零五百七十。

《百卦》二百八十万零五千七百。

《九百卦》，二千五百二十五万一千三百。

六十卦，一千六百八十三万四千二百。

九百六十卦，共四千二百○八万五千五百。

真数八千三百九十八亿○八百万，以万物数除去，
馀一千八白六十六万二千四百。用此万物数，却除
九百六十卦数，馀有四万七千○六万七百，得一百
六十九爻辞，并合几卦。〈此例以人物例算气运非算人命〉
如前例，除百卦数二百八十万五千七百，实馀一百
九十一万。

《大运》，九万七千二百年。〈以八会之年数加馀分一运之月数是也〉
八会年数，八万六千四百　一，月四千三百二十，秒
一运月数。〈即一日之数秒〉

小运，四万五千三百六十年。〈折大运之半也〉

《大运》以正数为主，故用其全。

小运以闰数为主，故用其半。